Danko Jones

Danko Jones je kanadské rockové hudobné trio založené v Toronte v roku 1996, ktoré je pomenované po spevákovi a gitaristovi Dankovi Jonesovi. Skupina pozostáva z Danka Jonesa (spev/gitara), Johna „JC“ Calabreseho (basgitara) a Richa Knoxa (bicie).

História

Skupinu založili v januári 1996BARCLAY, Michael. Hearts on Fire: Six Years that Changed Canadian Music 2000-2005. Kanada: Ecw Press, 2022. 616 s. . spevák a gitarista Danko Jones, basgitarista Scaltro (John Calabrese) a bubeník Gran Sfigato (Michael Caricari). Pôvodne mala niesť názov Danko Jones and the Impossible Dreams a mala byť dvanásťčlennou skupinou. Ale po návrhu bubeníka Michaela Caricariho, na ktorý Danko Jones neargumentoval, získala názov len podľa frontmana.

Prvé EP skupiny bolo vydané v roku 1998, po ktorom nasledovalo druhé v roku 1999. Na začiatku svojej kariéry boli ešte viac koncertní. Ich prvý štúdiový album, Born a Lion, vyšiel v roku 2002. Zvláštnosťou je, že skupina pôvodne neplánovala vydávať albumy, ale bola skôr postavená na reputácii získanej prostredníctvom koncertu. 

V Európe hrajú na najväčších festivaloch a dvakrát bol spevák Danko Jones pozvaný na pódium spievať spolu so skupinou Motörhead. Na Slovensku hrali po prvýkrát na festivale Pohoda v roku 2006, neskôr v roku 2013 na BA City Beats a v roku 2023 sa stali prvými headlinermi 20. ročníka festivalu Topfest v Novom Meste nad Váhom. 

K albumu Below the Belt vytvorili trilógiu krátkych filmov. Videá boli použité ako videoklipy rovnomenných skladieb z tohto albumu a neskôr boli spojené do filmu The Ballad of Danko Jones, ktorý je súčasťou DVD Bring on the Mountain.

Skupina bola nominovaná na 4 ceny Juno a ku dnešnému dňu vydali jedenásť štúdiových albumov, tri EP, štyri kompilácie, jeden koncertný album, štyri krátke filmy a dve DVD. Ich vydavateľstvami sú spoločnosti Bad Taste Records (Európa) a Aquarius Records (Kanada).

Členovia
Súčasní členovia 
Danko Jones – spev, gitara
John Calabrese – basgitara
Rich Knox – bicie

Bývalí členovia 
Michael Caricari – bicie (1996-1998)
Gavin Brown – bicie (1998-1999) 
Niko Quintal – bicie (1999-2000) 
Damon Richardson – bicie (2000-2006) 
Dan Cornelius – bicie (2006-2011) 
Atom Willard – bicie (2011-2013)

Časová os

Diskografia
Štúdiové albumy
 Born a Lion (2002) 
 We Sweat Blood (2003) 
 Sleep Is the Enemy (2006) 
 Never Too Loud (2008) 
 Below the Belt (2010) 
 Rock and Roll Is Black and Blue (2012) 
 Fire Music (2015) 
 Wild Cat (2017)
 A Rock Supreme (2019)
Power Trio (2021)
Electric Sounds (2023)
Leo Rising (2025)

EP 
 Danko Jones (1998) 
 Gun Girl (1999)
 My Love Is Bold (1999) 
 Mouth to Mouth (2011) 

Kompilácie
 I'm Alive and On Fire (2001) 
 B-Sides (2009) 
 This Is Danko Jones (2009) 
 Garage Rock! – A Collection of Lost Songs From 1996 – 1998 (2014)
 Danko Jones (2015)

Koncertné albumy
 Live at Wacken (2016)

 Videografia 
 Sleep Is the Enemy - Live in Stockholm (2006)
 Bring on the Mountain (2012)
 Live at Wacken (2016)

 Filmografia 
 Full of Regret (2010)
 Had Enough (2010)
 I Think Bad Thoughts (2011)
 Bring on the Mountain (2012)
 The Ballad of Danko Jones (2012)

Ocenenia
Juno Awards
2004: nominácia, Najlepší rockový album (We Sweat Blood)
2003: nominácia, Najlepšie video („Lovercall“)
2003: nominácia, Najlepší rockový album (Born a Lion)
2000: nominácia, Najlepší alternatívny album (My Love Is Bold)

Independent Music Awards
2011: nominácia, Rockový umelec/hudobná skupina roka
2011: nominácia, Živý umelec/hudobná skupina roka

MuchMusic Video Awards
2003: výhra, Najlepšia post-produkcia („Lovercall“)

Iné projekty

Referencie

 Externé odkazy 
 Oficiálna webstránka
 Danko Jones na Discogs

Zdroj

Kategória:Danko Jones
Kategória:Kanadské hardrockové hudobné skupiny
Kategória:Kanadské alternatívnorockové hudobné skupiny
Kategória:Hudobné skupiny z 1996
Kategória:Trojice v hudbe